ธนพร ยัน พ้นทุกสถานะการเมือง ไม่ขาดคุณสมบัติ สมัครเป็น เลขาฯสกสค.ได้ 
ธนพร สมศรี รองเลขาฯ สกสค.ยัน พ้นทุกสถานะการเมือง ลาออกจากทุกตำแหน่งการเมืองแล้ว ไม่ได้ขาดคุณสมบัติ สมัครเป็นเลขาฯสกสค. ลั่น เตรียมพร้อมลุยงาน เพื่อ ครู-บุคลากรทางการศึกษาวันที่ 19 ส.ค. นายธนพร สมศรี รองเลขาธิการและโฆษกคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) กล่าวถึงกรณีมีกระแสข่าวว่า ยังเป็นผู้ดำรงตำแหน่งทางการเมือง หรือเป็นผู้บริหารพรรคการเมืองระหว่างดำรงตำแหน่งรองเลขาธิการ สกสค. เป็นเหตุให้ขาดคุณสมบัติสมัครรับการสรรหาเป็นเลขาธิการ สกสค.ว่า ไม่เป็นความจริง ตนได้ลาออกจากตำแหน่งทางการเมือง คือตำแหน่งประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงศึกษาธิการ ตั้งแต่วันที่ 14 พ.ย.62 ก่อนเข้ามาดำรงตำแหน่งรองเลขาธิการ สกสค. อีกทั้งตนยังได้ยื่นใบลาออกจากสมาชิกพรรคพลังประชารัฐ ซึ่งตนเคยเป็นอดีตผู้สมัคร ส.ส. ระบบบัญชีรายชื่อ ต่อคณะกรรมการการเลือกตั้ง (กกต.) แล้ว เพราะตั้งใจจะเข้ามาทำงานให้แก่องค์กรเพื่อดูแลสวัสดิการและสวัสดิภาพครูและบุคลากรทางการศึกษา โดยปราศจากข้อครหาทางการเมืองใดๆ ตนเป็นทายาทของครูโดยสายเลือด จึงเข้าใจดีถึงชีวิตความเป็นอยู่ของครูมาตั้งแต่เกิด ทุกความลำบาก และทุกปัญหาของอาชีพครู จึงมั่นใจว่าหากได้รับโอกาสเข้าไปทำงานจะใช้แนวทางที่เตรียมนโยบายไว้นำไปดูแลสวัสดิการ และสวัสดิภาพของครูและบุคลากรการศึกษาได้เป็นอย่างดีแน่นอน
ธนพร สมศรี รองเลขาฯ สกสค. ยัน พ้นทุกสถานะการเมือง ลาออกจากทุกตำแหน่งการเมืองแล้ว ไม่ได้ขาดคุณสมบัติ สมัครเป็น เลขาฯสกสค. ลั่น เตรียมพร้อมลุยงาน เพื่อ ครู-บุคลากรทางการศึกษา
ธนพร สมศรี,สกสค.,ขาดคุณสมบัติ,สมัครเลขาสกคส.,ลาออกสมาชิกพปชร.,กกต.,พลังประชารัฐ,ข่าวทั่วไป